מי זקוק למדרסים ספור 2
מי זקוק למדרסים, סיפור מקרה 2
המקרה שני הוא בעצם סיפור על חוסר מקצועיות ואולי תאבת בצע של ספק מדרסים, איש מקצוע וותיק שפשוט אינו יודע את הבדיקות הנדרשות ואינו מבין את ההשלכות של חוסר הידע הזה: ד' אישה מטופחת בת 67 הגיע אלי לבצע מדרסים להגבהה של רגל ימין, כבר בטלפון דבריה נשמעו תמוהים כשטענה כי לאחרונה רגל ימין התקצרה לה בכ 2-3 סנטימטרים דבר שהביא לעקמת בגב, להתעקמות של כל הגוף, ולכאבים נוראים בגב התחתון וברגליים.
טענה שכזו נשמעת מופרכת שכן כל איש מקצוע העוסק באורתופדיה מיד יבין כי ללא טראומה משמעותית או ניתוח לא יתכן כי רגל תתקצר ב2-3 ס"מ סתם כך באמצע החיים.
כש- ד' הגיע לבדיקה ניתן היה להבין מדוע חשדה כי רגלה התקצרה, אגן שמאל אצלה נמצא בולט כלפי מעלה וגורם לגב להתעקם בצורת s חדה. ערכתי לה לא מעט בדיקות לאיתור הבדלים באורך הרגליים אך לא מצאתי כל הבדל באורך הרגליים, כאן המקום גם לציין כי למעט בדיקות הדמיה קיים קושי רב להעריך אורך גפיים, והבדיקות למדידת אורך רגליים אינן אמינות.
מאחר ולא מצאתי הבדל באורך הרגליים התחלתי לתחקר את הגברת, מי הרופא שאיתר הבדל באורך רגליים ובאיזו בדיקת הדמיה הדבר נעשה?
כשגברת ד החלה לספר את סיפורה האסימונים החלו לרדת.
ד שחשה כי גבה התעקם וחשדה כי קיים הבדל באורך רגליה ניגשה לחנות האורתופדיה בקרבת ביתה, חנות האורתופדיה נמצאת במקום 25 שנה ונחשבת כחנות וותיקה וטובה. בעל החנות העמיד את ד' כאשר רגל ימין שלה מונחת על גבי ספר בעובי 2 ס"מ לאחר מספר ניסיונות עם ספרים שונים החליט וויזואלית כי גבה התיישר אמר לה כי רגלה התקצרה ב2 ס"מ ופתרון היחיד לבעיה מורכבת כל כך הוא להכין נעליים אורתופדיות מיוחדות בשווי 2,200 שקלים, אני לא יודע עם החלטתו של בעל החנות נבעה מבצע כסף או מחוסר מקצועיות, למזלה גברת ד' שלא רצתה נעל אורתופדית מכוערת ומוגבהת וויתרה על הצעתו ופנתה לנסות פתרונות אחרים וכך הגיע אלי.
הפנית את גברת ד' לאורתופד לבצע צילומי גב תחתון ואכן כאשר חזרה אלי חשדי אושש, גברת ד' הסובלת מאוסטאופרוזיס קשה סבלה מקריסה של מספר חוליות בגב התחתון דבר שהביא להתעקמות הגב התחתון, משיכת האגן ויצירת תחושה שקיים הבדל באורך הרגליים. במקרה שכזה ביצוע הגבהה של הרגל ה"קצרה" עשוי לגרור עומסי ייתר והחרפה של כאבי הגב התחתון עד כדי נזק והמשך תהליך הקריסה של חוליות הגב התחתון.